सर्दी में हर साल 3 हजार पटाखे चलाता है रेलवे
कोहरेमें सिगनल का पता लगाने के लिए रेलवे अभी भी पटाखों (डेटोनेटर) का उपयोग करता है। कोटा रेल मंडल में सर्दी के सीजन में हर साल लगभग 3 हजार से अधिक डेटोनेटर का उपयोग किया जाता है। कोहरे का सबसे ज्यादा असर मथुरा से सवाईमाधोपुर , कोटा-बीना खंड कोटा-चित्तौडगढ़ सेक्शन में नवंबर से जनवरी के अंत तक होता है।
कोहरे के कारण ट्रेनों को कम स्पीड से चलाया जाता है। कोहरे के कारण स्टेशन मास्टर ड्राइवर को क्षेत्र विशेष में ट्रेन को धीरे चलाने के निर्देश देते हैं। कई बार ट्रेनों को पायलेट करना पड़ता है। सिगनल का पता लगाने के लिए सिगनल से कुछ मीटर पहले ट्रैक की गिट्टी पर व्हाइट चूना भी डाला जाता है। इस सीजन में कोटा मंडल में पटाखों का उपयोग शुरू हो चुका है। इसी खपत के अनुसार डिमांड स्टोर विभाग को भेजी जाती है। सर्दी से पहले ही पटाखे मंडल के स्टोर में पहुंच जाते हैं। एक पटाखे की कीमत 50 रुपए होती है।
विजिबिलिटी देखकर होता है पटाखों का उपयोग
^सर्दीके मौसम में विजिबिलिटी देखकर ही पटाखों का उपयोग किया जाता है। रेलकर्मियों को पटाखों को ट्रैक पर लगाने की ट्रेनिंग भी दी जाती है। इससे रेल हादसों की संभावना कम हो जाती है।- सुरेन्द्रयादव, सीपीआरओ
hin_Deva hin_Deva hin_Deva hin_Deva hin_Deva